Ǹtondôbə a yi wa tə́lē á ńlō, sə́ kig á suga. Wayi fɔ́ɔ́ bɔ̌ və á yób sə́ kig á sí, ngə́ ō wóg mə́béndé mə́ Ńtondôbə Zambá woě yā mābénde wa a amǒs dī má nə̄ ó kálā mɔ́, ó bɔ̌ fə̄ mɔ́, 14təge yála á ḿbɔ̄ ńnōmo ngə́ á ḿbɔ̄ ńgāla mə́béndé mə́sə mabéndē mínā ámōs yə aná, mǐ ngákə yə́bə̄ ai ásyē bəzambá bə̄fə́. 15Ngə́ wabɔ təge bɔ kíŋ Zambá woe məwóg, təge kálā mə́béndé mābénde wa ámōs dī má, ámālá ásə̄ dí lâyi zu ábə wa á bīī fə wa. 16Amalá ai wa á bə̄tísɔn, amalá á mvús ǹnam 17amalá ai ǹkwé ai ebəg dzóe, 18Amalá ai bɔ́n bóe, ai bibumá yā mə̄fúb móe, ai bɔ́n bə́ nyag ai ébá miǹtómbá míe. 19Amalá ai wa ai məsɔ́, amalá ai wa ai məkə. 20Ǹtondôbə a yi wa kúb ámalá, abé ai olánda ású mə́túnuŋa móē mə́sə ḿból yə̄ nâ ó man ndáman ó dzǎŋ fə avól avól, ású bə́bə̂ mim̀bɔán bóe ai ású ó ngádzóge ma. 21Ǹtondôbə a yi bɔ̌ naa mbada mənye á kádān ábə wa a kələ kwí anə́ ā yi wa mǎn síli é sí wāzu nyían nyī nâ wanɔŋ dzɔ̌. 22Ǹtondôbə a yi bɔ̌ naa ó kɔn ekɔ́i, fíba, akaŋ, tsíd məkǐ, akód, dzóngó, bibɔlɔ́: akɔ̌n tē ásə̄ lâyi kə ai wa á tolendǒŋ.